S-302/2016

Mál þetta, sem dómtekið var 26. maí síðastliðinn, var höfðað með ákæru lögreglustjórans á höfuðborgarsvæðinu, dagsettri 26. apríl síðastliðinn, á hendur T-kk-þgf R-kk-þgf H-kk-þgf, Reykjavík, „fyrir eftirtalin umferðar- og fíkniefnalagabrot framin í Reykjavík á árinu 2015, nema annað sé tekið fram:

I.

Fyrir umferðarlagabrot, með því að hafa, mánudaginn 4. maí, ekið bifreiðinni EB-M00 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist 465 ng/ml af amfetamíni og 25 ng/ml af metamfetamíni) um bifreiðastæði við Skeifuna 7, uns lögregla stöðvaði aksturinn.

Telst brot þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Fyrir fíkniefnalagabrot, með því að hafa:

1. föstudaginn 15. maí, átt og haft í vörslum sínum í sölu- og dreifingarskyni hjá [...] samtals 293,47 g af maríjúana, er fannst við leit í íbúðinni.

2. mánudaginn 18. maí í íbúð að Hamraborg 36 í Kópavogi, haft í vörslum sínum 0,74 g af amfetamíni, er fannst við leit lögreglu á ákærða.

Telst brot þetta varða við 2. gr., sbr. 5. gr., og 6. gr. er varðar maríjúana, laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Jafnframt er krafist upptöku á ofangreindum fíkniefnum, samtals 293,47 g af maríjúana og 0,74 g af amfetamíni, sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þá var höfðað mál gegn ákærða T-kk-þgf R-kk-þgf H-kk-þgf með ákæru lögreglustjórans á höfuðborgarsvæðinu dags. 10. mars 2015, „fyrir eftirtalin umferðarlagabrot í Reykjavík með því að hafa:

1. Að morgni sunnudagsins 28. desember 2014 ekið bifreiðinni UH-389 sviptur ökuréttindum og ófær um að stjórna henni örugglega vegna áhrifa ávana- og fíkniefna (amfetamín í blóði mældist 120 ng/ml og tetrahýdrókannabínól 0,5 ng/ml), norður Sæbraut, þaðan inn á Holtaveg og síðan inn Skipasund þar sem hann stöðvaði aksturinn við húsnúmer 52.

2. Miðvikudaginn 21. janúar 2015, ekið bifreiðinni RR-719 sviptur ökuréttindum og ófær um að stjórna henni örugglega vegna áhrifa ávana- og fíkniefna (amfetamín í blóði mældist 280 ng/ml, MDMA 135 ng/ml, Metamfetamín 35 ng/ml og tetrahýdrókannabínól 1,4 ng/ml) eftir Sæbraut við Faxagötu, en lögregla stöðvaði aksturinn á Geirsgötu við Miðbakka.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði var dæmdur í 4 mánaða fangelsi 6. nóvember 2014 fyrir hegningar-, umferðar- og fíkniefnalagabrot. Honum var veitt reynslulausn 26. sama mánaðar en með úrskurði 19. nóvember 2015 var honum gert að afplána eftirstöðvarnar. Áður en þessi dómur gekk hafði ákærði alloft verið sakfelldur fyrir margs konar brot. Refsing ákærða nú verður ákveðin samkvæmt 77. gr. almennra hegningarlaga og er hún hæfilega ákveðin fangelsi í fjóra mánuði. Upptæk skulu vera 293,47 g af maríjúana og 0,74 g af amfetamíni. Ákærði er sviptur ökurétti í 3 ár frá birtingu dómsins að telja. Loks verður ákærði dæmdur til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði segir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, T-kk-nf R-kk-nf H-kk-nf, sæti fangelsi í 4 mánuði.

Upptæk skulu vera 293,47 g af maríjúana og 0,74 g af amfetamíni.

Ákærði er sviptur ökurétti í 3 ár frá birtingu dómsins að telja.

Ákærði greiði 402.250 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl., 163.680 krónur.

A-kk-nf Í-kk-nf